proxectonos/corpus_dominio_legal_administrativo_tmp huggingface dataset:
DH. A36.72963 CÁNDIDA MOVILLA TEODOSIO E ANTONIO PÉREZ TROITEIRO, SOLICITUDE DE NOVACIÓN DE CONCESIÓN EN SOUTOMAIOR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 04/06/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Jannat Mondejar Kabiri e Mengmeng Nicholas James Pacas Ben Zahra CAUDAL: 1813,00 m3/ano DESTINO: uso doméstico e rega ORIXE: manancial en parc.582 do pol.13 do catastro de Soutomaior LUGAR: Rial PARROQUIA: Soutomaior (San Salvador) CONCELLO: Soutomaior A auga do manancial cáptase en arqueta ladrillo e condúcese ata exterior da parc.575 do pol.13, onde se divide en dous ramais: un entra nesa parcela para uso doméstico e rega da mesma e o outro continúa a parc.576, adxacente, para rega desta. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Soutomaior ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
DH. W36.75806 CONCELLO DE MEAÑO, SOLICITUDE DE AUTORIZACIÓN DE OBRAS NA PARROQUIA DE DENA (SANTA EULALIA), CONCELLO DE MEAÑO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/03/2021)

As obras solicitadas consisten na senda peonil de 2 m de anchura e 459 m de lonxitude entre os puntos de coordenadas UTM (Datum ETRS89) X=515069 / Y=4699672 e X=514907 / Y=4699896, con pavimento de terra tipo xabre granítico, pasarela de madeira sobre o dominio público hidráulico e muros de cachotería de pedra granítica, previa roza e despexe de vexetación herbácea, desarborado e retirada de tocos, e explanación de terras, pola marxe dereita do río da Chanca dende a praza de Dena ata o parque de Os Pasales, en Santa Eulalia de Dena, concello de Meaño (Pontevedra), en zona de fluxo preferente do devandito río. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 25 de febreiro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
PAGAMENTO DO PRECIO XUSTO POR IMPOSICIÓN DE SERVIDUMES DE PASO PARA INSTALACIÓNS ELÉCTRICAS DE SUBESTACIÓN EN CANGAS
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 10/03/2021)

O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial de Pontevedra da Vicepresidencia Segunda e Consellería de Economía, Empresa e Innovación, os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 13 de abril de 2021, ás 12 horas, na casa do Concello de Moaña como lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial de Pontevedra e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Moaña para a súa publicación no taboleiro de anuncios da casa do concello e notificada individualmente aos afectados. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, do 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Xefe territorial Tomás Nogueiras Nieto (Asinado en Vigo por sinatu ra dixital certificada na data que se indica na marxe)
LISTA PROVISIONAL DE PERSOAS ADMITIDAS E EXCLUIDAS DO PROCESO SELECTIVO DUNHA PRAZA DE OPERARIA/O ESPECIALISTA, CORRESPONDENTE Á CONVOCATORIA DO PLAN DE ESTABILIZACIÓN DA DEPUTACIÓN DE PONTEVEDRA (CE2020J)
ADMINISTRACIÓN LOCAL — Provincial — Deputación Provincial (Persoal, oposicións, 12/02/2021)

EXPEDIENTE: 2020048406 ASUNTO: Lista provisional de persoas admitidas e excluidas do proceso selectivo dunha praza de Operaria/o especialista, encadrada na escala de Administración especial, subescala servizos especiais, clase persoal de oficios correspondente á convocatoria Plan de estabilización de emprego temporal da deputación de pontevedra para cubrir as necesidades de carácter estrutural e permanente nos distintos centros e servizos (CE2020J) TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.209, 29 de outubro de 2020, correspondente á convocatoria Plan de estabilización de emprego temporal da deputación de pontevedra para cubrir as necesidades de carácter estrutural e permanente nos distintos centros e servizos (CE2020J), RESOLVO aprobar a lista provisional de persoas aspirantes admitidas e excluídas no proceso de selección dunha praza de Operaria/o especialista, encadrada na escala de Administración especial, subescala servizos especiais, clase persoal de oficios, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
APROBACIÓN INICIAL DO REGULAMENTO POLO QUE SE APROBAN OS CRITERIOS PARA A PRESTACIÓN EN RÉXIME DE TELETRABALLO
ADMINISTRACIÓN LOCAL — Municipal — Porriño, O (Ordenanzas e Regulamentos, 09/11/2021)

O Pleno da Corporación municipal na sesión ordinaria de data 27 de outubro de 2021, aprobou inicialmente o “Regulamento polo que se aproban os criterios para a prestación de servizos en réxime de Teletraballo”. Dito regulamento será exposto ao público por periodo de 30 días mediante publicación no taboleiro de anuncios do Concello e no Boletín Oficial da Provincia, para que os que teñan a condición de interesados poidan presenta-las alegacións que estimen convenientes. En caso de non presentarse reclamacións, este acordo provisional entenderase definitivo, procedéndose a súa publicación no Boletín Oficial da Provincia. O Porriño, 4 de novembro de 2021. A Alcaldesa. Eva García de la Torre
APROBACIÓN DEFINITIVA DO EXPEDIENTE DE SUPLEMENTO DE CRÉDITO 63-SC-2021
ADMINISTRACIÓN LOCAL — Municipal — Ponteareas (Presupostos e cadros de persoal, 16/08/2021)

O día 29 de xuño do 2021, o Pleno do Concello aprobou inicialmente o expedientes de modificación de créditos con número: 63-SC-2021 (por importe de 51.421,05 €), e anunciado no Boletín Oficial o día 12 de xullo do 2021, iniciándose un período de exposición pública do expediente por prazo de 15 días. Rematado o antedito prazo de exposición pública, sen que se presentase ningunha reclamación ou alegación, enténdense elevados a definitivos os acordos inicialmente aprobados, de acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e artigos 38.2 e 20.1 do Real Decreto 500/1990, do 20 de abril, polo que se aproba o Regulamento Orzamentario. En consecuencia, e de conformidade co establecido no artigo 169.3 do Real Decreto Lexislativo 2/2004, do 5 de marzo polo que se aproba o texto refundido da Lei Reguladora das Facendas Locais, faise pública a aprobación definitiva do expediente de modificación orzamentario 63-SC-2021, sendo o Orzamento municipal resultante das modificacións, resumido a nivel de capítulos da clasificación económica da estrutura orzamentaria das entidades locais, o seguinte: Contra estas aprobacións definitivas poderase interpor directamente recursos contencioso-administrativos, de acordo co artigo 171 do TRLRFL, no prazo de dous meses contados a partir do día seguinte ao desta publicación, ben ante o Xulgado Contencioso-Administrativo de Pontevedra, ou ben ante o Xulgado do mesmo orde xurisdicional da circunscrición na que teña o seu domicilio o/a interesado/a, a elección do/a demandante, de conformidade co disposto nos artigos 8.1 e 46.1 da Lei 29/1988 do 13 de xullo, reguladora da xurisdición contencioso-administrativa. No entanto o anterior, os/as interesados/as poderán interpor calquera outro recurso que estimen axeitado a Dereito. DOCUMENTO ASINADO DIXITALMENTE Á MARXE
CONVOCATORIA DE DÚAS PRAZAS OFICINA DE TURISMO
ADMINISTRACIÓN LOCAL — Municipal — Baiona (Persoal, oposicións, 27/04/2021)

Aprobadas por Resolución de alcaldía de data 21/05/2021 as Bases da convocatoria para a contratación laboral temporal de dúas prazas de técnicos/as superiores en turismo (ciclo superior de formación profesional): unha praza durante seis meses e outra praza durante catro meses, ao abeiro da subvención da Deputación Provincial de Pontevedra para o financiamento dos custos de dotación de persoal para a realización de tarefas de información en oficinas de turismo “Info Rias Baixas”, procédese a publicación do anuncio aos efectos de que os interesados presenten as súas solicitudes no prazo de tres días hábiles contados a partir do día seguinte a publicación deste anuncio e segundo o establecido nas bases da convocatoria publicadas integramente na páxina web institucional do Concello www.baiona. gal, no enlace da web á sede electrónica e ao Portal de Transparencia e no Taboleiro de anuncios do Concello. Asdo.: O Alcalde – Carlos Gómez Prado, en baiona, na data que figura ao marxe do presente documento asinado electrónicamente.
DH. W36.75508 JOSÉ MANUEL HERRERA BREA, SOLICITUDE DE AUTORIZACIÓN DE OBRAS NA RÚA DA GRAÑA–GONDARÁN, PARROQUIA DE COIRO (SAN SALVADOR), CONCELLO DE CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 16/04/2021)

As obras solicitadas consisten na construción de vivenda unifamiliar de soto e planta baixa nas parcelas catastrais 36008A039011790000JG e 36008A039011720000JZ, a unha distancia mínima de 43,50 metros do río Saíñas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
SOLICITUDE DE REGULARIZACIÓN DO CEMITERIO PARROQUIAL EXISTENTE EN SAN MIGUEL DE CEQUELIÑOS
ADMINISTRACIÓN LOCAL — Municipal — Arbo (Outros documentos, notificacións e informacións públicas, 10/12/2021)

Faise público que o Párroco da Parroquia de San Miguel de Cequeliños achegou en data 29.10.2021 (R. E. núm.840) documentación para proceder á regularización do cemiterio parroquial existente en San Miguel de Cequeliños, requirida pola normativa sanitaria de aplicación, e para os efectos de cumprir co disposto na Disposición Adicional Primeira do Decreto 151/2014, do 20 de novembro, de sanidade mortuoria de Galicia, o expediente de referencia exponse ao público por un período de vinte días hábiles mediante anuncio no Boletín Oficial da Provincia de Pontevedra e exposición no taboleiro de anuncios do Concello. Deste xeito todos os interesados ou afectados poden consultalo nas dependencias municipais e efectuar as alegacións ou observacións que xulguen pertinentes. En Arbo a 3 de novembro de 2021. O Alcalde, Horacio Gil Expósito
LISTA PROVISIONAL DE PERSOAS ADMITIDAS E EXCLUÍDAS DO PROCESO SELECTIVO DUNHA PRAZA DE INFORMÁTICO/A PROGRAMADOR/A CORRESPONDENTE Á CONVOCATORIA PLAN DE ESTABILIZACIÓN DE EMPREGO TEMPORAL DA DEPUTACIÓN DE PONTEVEDRA (CE2021F)
ADMINISTRACIÓN LOCAL — Provincial — Deputación Provincial (Persoal, oposicións, 21/07/2021)

Expediente: 2021016125 Asunto: Lista provisional de persoas admitidas e excluidas do proceso selectivo dunha praza de Informático/a programador/a correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F) Tramitación: Aprobación da lista provisional Non hai persoas aspirantes excluídas
IN407A 2020/41-4 INMOVIEIRO, S. L., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE A CAÑIZA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 20/01/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 22 de decembro de 2020 O xefe territorial Tomás Nogueiras Nieto
APROBACIÓN DO PADRÓN DA TAXA POR OCUPACIÓN DA VÍA PÚBLICA CON CAIXEIROS AUTOMÁTICOS 2021
ADMINISTRACIÓN LOCAL — Municipal — Redondela (Recadación, 31/05/2021)

Aprobado por Xunta de Goberno Local celebrada o 19 de maio do 2021 o Padrón de Caixeiros na vía pública correspondente ao exercicio 2021, estará a disposición do público no Servicio de Xestión Tributaria deste Concello sito en Avda. Ernestina Otero 35 e a través das seguintes canles: Durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante a Sra. Alcaldesa no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario da taxa sobre caixeiros na vía pública será o comprendido entre o 15 de xuño e o 17 de agosto do 2021, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 17 de xullo de 2021 non tivesen recibido nos seus domicilios os formularios de ingreso, disporán de prazo ata o 17 de agosto de 2021 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Redondela 21 maio de 2021 Documento asinado dixitalmente ó marxe.
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE RECOLLIDA DE LIXO
ADMINISTRACIÓN LOCAL — Municipal — Arbo (Ordenanzas e Regulamentos, 23/04/2021)

O Pleno do Concello de Arbo, en sesión extraordinaria celebrada o día 16.04.2021, acordou a aprobación provisional da modificación da Ordenanza Fiscal Reguladora da Taxa pola prestación do servizo de recollida de lixo co fin de trasladar aos usuarios o aforro logrado coa bonificación do 10% no canon de tratamento de residuos de SOGAMA – ano 2021-, sendo a proposta de modificación a seguinte: “Modificarase a disposición adicional terceira xa existente co teor seguinte: “Disposición adicional Terceira. Cando, por cumprirse as circunstancias previstas no número 3. bis da disposición adicional vixésimo primeira da Lei 11/2013, do 26 de decembro, de orzamentos xerais da Comunidade Autónoma de Galicia para o ano 2014, a persoa titular da Consellaría competente en materia de residuos estableza unha bonificación na contía do canon unitario de tratamento por tonelada de residuos domésticos, e o Concello de Arbo decida acollerse á dita medida, o importe equivalente ao da dita bonificación minorarase, de xeito proporcional, da cota tributaria que corresponda a cada un dos obrigados ao pago da taxa no exercicio da súa aplicación. A redución terá efectos de 1 de xaneiro de 2021, facéndose efectivo o dereito á mesma e, polo tanto, practicándose sobre os recibos individuais do padrón do primeiro semestre do exercicio 2021, ou, de non ser posible, no segundo semestre do exercicio 2021. En cumprimento do disposto no artigo 17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública por prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poda ser examinado e se presenten as reclamacións que estimen oportunas. Así mesmo, estará a disposición dos interesados na páxina web do Concello (www.concellodearbo.es) e no portal de transparencia aloxado na sede electrónica deste Concello [http://concellodearbo.sedelectronica. gal]. Se transcorrido dito prazo non se presentasen alegacións, considerarase aprobado definitivamente dito acordo. O Alcalde, Horacio Gil Expósito. Asinado electronicamente o 19.04.2021
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 13/04/2021)

Por decreto da alcaldía de data 08.04.2021 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, Cerdedo-Cotobade. O alcalde – Jorge Cubela López. Documento asinado dixitalmente á marxe.
APROBACIÓN INICIAL REGULAMENTO DO PROGRAMA MUNICIPAL DE ACCIÓN VOLUNTARIADO CONCELLO DE GONDOMAR
ADMINISTRACIÓN LOCAL — Municipal — Gondomar (Ordenanzas e Regulamentos, 13/05/2021)

O Pleno da Corporación Municipal de Gondomar, en sesión ordinaria que tivo lugar o 8 de abril de 2018, acordou aprobar inicialmente o REGULAMENTO DO PROGRAMA MUNICIPAL DE ACCIÓN VOLUNTARIADO CONCELLO DE GONDOMAR. O expediente sométese á información pública e audiencia dos interesados polo prazo de trinta (30) días hábiles a contar dende o día seguinte á publicación deste anuncio no BOP, durante o cal poderán presentarse suxestións e reclamacións. O expediente poderá examinarse na Sede Electrónica do Concello de Gondomar (https://concellodegondomar.sedelectronica. gal/transparency/f47a31c3-1681-405d-b9bc-c75edc3a872f/) ou no Departamento de Secretaría con enderezo na Casa da Concello, Praza Dr. Latino Salgueiro, s/n, Gondomar. No caso de que non se presenten reclamacións ou suxestións durante o período de información pública, entenderase aprobado definitivamente este Regulamento. De presentarse reclamacións ou suxestións, deberán ser resoltas polo Pleno, o cal deberá pronunciarse así mesmo sobre a aprobación definitiva. Gyunay Elegido Bertua
BOLSAS CONCEDIDAS A DEPORTISTAS OLÍMPICOS (XXOO) E PARALÍMPICOS (XXPP) DA PROVINCIA DE PONTEVEDRA PARA OS XOGOS DE TOKYO 2020
ADMINISTRACIÓN LOCAL — Provincial — Deputación Provincial (Subvencións e axudas, 05/11/2021)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2021, publícanse as bolsas concedidas no mes de outubro polo servizo de Deportes da Deputación Provincial, para Deportistas OLIMPICOS (XXOO) E PARALIMPICOS (XXPP) da provincia de Pontevedra para os Xogos de Tokyo 2020, aprobadas por Xunta de Goberno na súa sesión ordinaria do día 29 de outubro de 2021 Pontevedra, 02 de novembro de 2021 A PRESIDENTA. O SECRETARIO.
APROBACIÓN PROVISIONAL ORDENANZA FISCAL REGULADORA IMPOSTO SOBRE BENS INMOBLES, ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA E DA ORDENANZA FISCAL REGULADORA DO IIVTNU
ADMINISTRACIÓN LOCAL — Municipal — Poio (Ordenanzas e Regulamentos, 08/01/2021)

O Pleno deste Concello, en sesión ordinaria celebrada o día 29 de decembro de 2020, acordou aprobar provisionalmente a modificación das ordenanzas fiscais que se detallan a seguir: Quedando as mesmas expostas a información pública neste Concello, polo prazo de 30 días a contar do seguinte a publicación deste anuncio no BOP, para audiencia dos interesados e presentar as alegacións oportunas, e de non presentarse alegación ningunha entederase aprobadas definitivamente, de conformidade co artigo 17.4 do Texto Refundido da Lei de Facendas Locais, aprobado polo Real Decreto Lexislativo 2/2004, de 5 de marzo. (Asinado dixitalmente a marxe). O Alcalde – Luciano Sobral Fernández.
DH. W36.77010 SERVIZO INFRAESTRUTURAS AGRARIAS-CMR, SOLICITUDE DE AUTORIZACIÓN DE OBRAS NO CONCELLO DE VILANOVA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 21/05/2021)

As obras solicitadas consisten nas actuacións en 54 camiños (23 de nova traza, ampliación de 1 existente e melloras do firme en 30 existentes), cunha lonxitude total de 11.235,83 m, en ZCP Baión (2ª fase), concello de Vilanova de Arousa (Pontevedra), incluíndo obras de fabrica nos cruces cos regos do Pereiro, de Baión e do Sisto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilanova de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 19 de abril de 2021.—O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
RESOLUCIÓN POLA QUE SE DECLARA DESERTO O PROCESO SELECTIVO CONVOCADO PARA CUBRIR A PRAZA DE OFICIAL/A DE COSTURA E ROUPEIRO (CPI2019O)
ADMINISTRACIÓN LOCAL — Provincial — Deputación Provincial (Persoal, oposicións, 24/09/2021)

O deputado, en virtude das competencias delegadas da Presidencia en materia de persoal, dita a seguinte No BOPPO nº210, do 31 de outubro de 2019, publicouse a convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na Oferta de Emprego Público dos anos 2018 e 2019, reservadas á quenda de promoción interna (CPI2019O), entre a que se atopa unha praza de oficial/a de costura e roupeiro. Por Resolución Presidencial publicada no BOPPO nº45, do 5 de marzo de 2020, apróbase a lista provisional de dito proceso de selección na que non constan persoas aspirantes admitidas, polo que RESOLVO declarar deserto o proceso selectivo dunha praza de oficial/a de costura e roupeiro correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na Oferta de Emprego Público dos anos 2018 e 2019, reservadas á quenda de promoción interna (CPI2019O). Asinado dixitalmente á marxe.
IN407A 2021/87-4. SOLICITUDE DE UFD DISTRIBUCIÓN ELECTRICIDAD S. A. DE AUTORIZACIÓN PARA INSTALACIÓN ELÉCTRICA NA RÚA CANSADOURA, CONCELLO DE NIGRÁN
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 31/05/2021)

Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A instalación está situada nas rúas Cansadoura e Tombo do Reiro, Panxón, no concello de Nigrán. A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, 13 de maio de 2021 O xefe territorial Tomás Nogueiras Nieto Finca 1.- municipio: Nigrán; paraxe: Tombo do Reiro-Panxón; referencia catastral: 468077NG1646N0001HX; titular: descoñecido; afección: 15,86 m2 para o apoio 1 e 11,64 m2 para 5,5 metros de liña subterránea.
SELECCIÓN PREVIA NOVOS VALORES 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/06/2021)

O Vicepresidente, en virtude das competencias delegadas da Presidencia, dita a seguinte O xurado do Certame Novos valores 2021, en sesión celebrada no Museo de Pontevedra o 7 de xuño de 2021, dando cumprimento ao establecido na base oitava da convocatoria, procedeu a selección das obras que formarán parte da exposición temporal vinculada ao referido evento. As obras referidas son as seguintes: De acordo coa base novena da convocatoria, as obras seleccionadas entregaranse entre o 14 e o 18 de xuño de 2021, de 9 a 14 horas, no Edificio Castelao do Museo de Pontevedra, no acceso pola rúa Serra (36002 Pontevedra). A entrega realizarase persoalmente ou a través dun medio de transporte que garanta a súa entrega. No momento de entrega o persoal do Museo de Pontevedra revisará a obra e verificará o seu estado de conservación, podendo rexeitala no caso de observar a presenza de xilófagos ou calquera outra axente de alteración que poida comprometer a preservación da obra propia. Así mesmo, atendendo ao contido da base décima da referida convocatoria, posteriormente convocarase de novo ao Xurado para que, xa coa obra seleccionada instalada, proceder á selección das catro bolsas destinadas a promocionar a formación de artistas noveis. Asinado dixitalmente na data que figura ao marxe Contra esta resolución que pon fin á vía administrativa poderá interpoñer o recurso potestativo de reposición perante o mesmo órgano que a ditou, no prazo dun mes a partir do día seguinte ó desta notificación (artigos 112 e 124 da Lei 39/2015, de 1 de outubro, do Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso Administrativo de Pontevedra segundo o disposto no artigo 8 da Lei 29/1998, de 13 de xullo Reguladora da Xurisdición Contencioso-Administrativa, e todo iso no prazo establecido no artigo 46 da citada Lei.
DH. W36.80094 ICIA PÁRAMO PINTOS E DAVID FERNÁNDEZ RODRÍGUEZ, SOLICITUDE DE AUTORIZACIÓN DE OBRAS NO LUGAR DE HERVILLAS, PARROQUIA DE VINCIOS, CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 26/11/2021)

As obras solicitadas consisten na construción de vivenda unifamiliar de soto e planta baixa, 339,74 m² de superficie total construída, cimentación e estrutura de formigón, cuberta inclinada, piscina de vaso de formigón de 7,00x4,00 m² de superficie, recuamento de muro de entrada de 4,36 m² e máis actuacións de consolidación de muro tradicional de pedra e de urbanización do interior da parcela de referencia catastral 2559422NG2625N0001XO, en zona de policía e a unha distancia de 26,26 m do leito dun regato innominado, no lugar de Hervillás, parroquia de Vincios, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 21 de setembro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 1/2021, NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Crecente (Presupostos e cadros de persoal, 02/07/2021)

O Pleno deste Concello, en sesión ordinaria celebrada o día 24 de xuño do 2021, acordou a aprobación inicial do expediente de suplemento de crédito financiado con cargo ao remanente líquido de tesouraría. Aprobado inicialmente o expediente de suplemento de crédito financiado con cargo ao remanente líquido de tesouraría, por Acordo do Pleno de data 24 de xuño do 2021, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera persona interesada nas dependencias municipais para que se formulen as alegacións que se estimen pertinentes. Así mesmo, estará a disposición das persoas interesadas na sede electrónica deste Concello; crecente. gal Se transcorrido devandito prazo non se presentaron alegacións, considerarase aprobado definitivamente devandito acordo.
APROBACIÓN DEFINITIVA DO PLAN MUNICIPAL DE PREVENCIÓN DE INCENDIOS FORESTAIS
ADMINISTRACIÓN LOCAL — Municipal — Valga (Outros documentos, notificacións e informacións públicas, 05/07/2021)

Por resolución de Alcaldía, de data 22 de xuño de 2021, con número 2021-0326, acordouse aprobar definitivamente o expediente de aprobación do Plan Municipal de prevención de incendios forestais do Concello de Valga, coa incorporación da previsión das vivendas illadas. Logo de resolver definitivamente o expediente de aprobación do Plan Municipal de prevención de incendios forestais do Concello de Valga, publícase para o seu coñecemento, en cumprimento do artigo 45 da Lei 39/2015, de 1 de outubro, do Procedemento Administrativo Común das Administracións Públicas, no Boletín Oficial da Provincia de Pontevedra e na sede electrónica do Concello de Valga (https://valga.sedelectronica. gal). Contra a presente Resolución, que pon fin á vía administrativa, pode interpor alternativamente recurso de reposición potestativo ante este Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo correspondente, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Asinado dixitalmente en data ao marxe. O Alcalde José María Bello Maneiro.
RESOLUCIÓN DA ALCALDÍA NÚMERO 2021-2114 DE DATA 02/09/2021 DE MODIFICACIÓN DAS TENENCIAS DA ALCALDÍA
ADMINISTRACIÓN LOCAL — Municipal — Redondela (Outros documentos, notificacións e informacións públicas, 14/09/2021)

Resolución da Alcaldía número 2021-2114 de data 02/09/2021 de modificación das Tenencias da Alcaldía: Vistos os artigos 21.2 e 23.3 da Lei 7/85 de 2 de abril Reguladora das Bases do Réxime Local (LBRL),–os artigos 62 e 63 da Lei 5/97 de xullo da Administración Local de Galicia (LALGA e os artigos 46 a 48 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF) Vista a Resolución da Alcaldía número 2019-1940 de data 09/07/2019 de nomeamento de Tenentes da Alcaldesa, e as modificacións na súa composición por Resolución da Alcaldía núm.2020-1762 de data 05/08/2020 e Resolución da Alcaldía número 2021-0863 de data 15/04/2021 Considerando o escrito de renuncia presentado por Anunciada Mecho Shi, con número 2021-E-RC-11940 de data 31/08/2021 En uso das atribucións que me confire o ordenamento xurídico, RESOLVO Primeiro: Establecer en dúas as tenencias de Alcaldía, que serán ocupadas polos seguintes concelleiros: Primeira: Felix Orlando Julio Mariano Mulero Puyales. Segunda: Edison Alberto De Graaf Moufakkir. Terceiro: Notificar a presente resolución ás persoas interesadas, dar conta da mesma ao pleno do Concello e proceder a sua publicación no Boletín Oficial da Provincia e no Taboleiro de anuncios do Concello, sen prexuízo da sua plena validez e eficacia xurídicas a partir do día seguinte ao desta data."
TAXA SERVIZO AXUDA NO FOGAR AGOSTO 2021
ADMINISTRACIÓN LOCAL — Municipal — Estrada, A (Recadación, 05/10/2021)

Mediante a R. A. 2021-1149 do 28/9/2021, aprobouse a liquidación correspondentes á taxa polo servizo de axuda no fogar de AGOSTO 2021, por un total de 8.582,14 €, Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: -Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideraren oportuno. Prazo de ingreso: o período voluntario de cobranza dos tributos indicados, para o Concello da Estrada, será do día 28/9/21 ao 28/11/2021, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
PROCEDEMENTO ORDINARIO 477/2019, NOTIFICACION A DIGITAL GRÁFICAS EQUIPAMIENTOS Y CONSUMIBLES DE OFICINA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 22/04/2021)

Hago saber: Que en el procedimiento ORDINARIO 477/2019 de este Juzgado de lo Social, seguidos a instancia de Dª ÁNGELA FERRADÁS PAZO contra la empresa DIGITAL GRÁFICAS EQUIPAMIENTOS Y CONSUMIBLES DE OFICINA, S. L., sobre ORDINARIO, se ha dictado la siguiente resolución, cuya parte dispositiva se adjunta: Sentenza: Vigo, dezasete de marzo do dous mil vinteún. Visto e oído por min, Alejandro Couselo Barrio, Maxistrado Xuíz do Xulgado do Social nº 6 de Vigo, o procedemento nº 477/2019 deste xulgado, cuxo obxecto o constitúe unha reclamación de cantidade, pronuncio a presente sentenza. Foron partes no procedemento: 1.—Demandante: Liviu Gabriel Cabodevila Galofre, que compareceu no procedemento no seu propio nome e interese, defendida pola Avogada dona Lourdes Piñeiro González.2.—Demandados: Digital Gráficas Equipamientos y Consumibles de Oficina S. L. e Reprogalicia S. L., que non compareceron no procedemento no seu propio nome e interese; Universidade de Vigo, Campus na Nube S. L., Digreco S. A., e Profimática S. L., que non compareceron no procedemento no seu propio nome e interese; Fondo de Garantía Salarial, que non compareceu no procedemento no seu propio nome e interese. DAQUELA XULGO ESTIMO a demanda presentada por Ángela Ferradás Pazo contra Digital Gráficas Equipamientos y Consumibles de Oficina S. L. e Reprogalicia S. L. CONDENO a Digital Gráficas Equipamientos y Consumibles de Oficina S. L. e Reprogalicia S. L a facerlle pagamento á demandante da cantidade 612,50 euros mailos xuros moratorios legais, liquidados ó tipo anual do 10 %. Notifíquese a presente resolución ás partes, facéndolles saber que é firme e que contra a mesma non cabe recurso de suplicación para ante a Sala do Social do Tribunal Superior de Xustiza de Galicia. Así, por esta a miña Sentenza, pronúncioo, mando e asino. Y para que sirva de notificación en legal forma a DIGITAL GRÁFICAS EQUIPAMIENTOS Y CONSUMIBLES DE OFICINA, S. L., en ignorado paradero, expido la presente para su inserción en el Boletín Oficial de la provincia de Pontevedra. Se advierte al destinatario que las siguientes comunicaciones se harán fijando copia de la resolución o de la cédula en el tablón de anuncios de la Oficina judicial, salvo el supuesto de la comunicación de las resoluciones que deban revestir forma de auto o sentencia, o cuando se trate de emplazamiento. En Vigo, a catorce de abril de dos mil veintiuno.—La Letrada de la Administración de Justicia.
APROBACIÓN DEFINITIVA DO EXPEDIENTE DE CAMBIO DE FINALIDADENº 02/CF/2020, E DE MODIFICACIÓN DE CRÉDITO POR CRÉDITO EXTRAORDINARIONº 04/CE/2020 DENTRO DO ORZAMENTO DO ACTUAL EXERCICIO
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 14/01/2021)

Aprobado inicialmente polo Pleno da Corporación, en sesión ordinaria celebrada o día 26 de novembro de 2020, o expediente Nº 02/CF/2020 de cambio de finalidade do financiamento afectado por importe de 85.233,17€, procedente de operacións de préstamo a longo prazo concertadas e ingresadas entre os exercicios 2015, 2016, 2018, 2019 e 2020, así como exercicios anteriores; así como o expediente de modificación de crédito por crédito extraordinario Nº 04/CE/2020 por importe de 99.190,49€, financiado con baixas de créditos de gastos doutras aplicacións do orzamento vixente e con maiores ingresos, para atender os gastos derivados dos seguintes proxectos de gasto: Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia, tal e como establece a base 10ª das BEO 2020. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por si só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Lexislativo. Vilagarcía de Arousa, na data da sinatura electrónica O ALCALDE – Alberto Varela Paz Sinatura dixital
RESULTADO DA “I EDICIÓN DOS PREMIOS #MULLERES NO FOCO” CONCEDIDAS POLO SERVIZO DE IGUALDADE DURANTE O MES DE OUTUBRO DE 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/11/2021)

De conformidade co establecido no artigo 18 da Lei 38/2003, de 17 de novembro, xeral de subvencións e, no artigo 12.2 da Ordenanza xeral de subvencións da Deputación de Pontevedra, publícanse as persoas beneficiarias do resultado da I edición dos premios #Mulleres no foco, concedidas no mes de outubro, polo Servizo de Igualdade da Deputación Provincial de Pontevedra. A deputada delegada, Mª Victoria Alonso Méndez.—O secretario, Carlos Cuadrado Romay. Asinado dixitalmente na marxe
DH. A36.63507 CONCESIÓN DUN CAUDAL DE AUGA Á COMUNIDADE DE USUARIOS DE GAXÍN-CABANAS, NO CONCELLO DE FORCAREI (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 02/02/2021)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 26 de novembro de 2020 e como resultado do expediente incoado ó efecto, outorgouse á Comunidade de Usuarios de Gaxín-Cabanas unha concesión de 4010 m3 anuais de auga que procede dun manancial situado no lugar do Cachafeiro, na parroquia de Forcarei (San Martiño), no concello de Forcarei (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Veronica Claudia Abbassi Avallone
APROBACIÓN INICIAL DA ORDENANZA FISCAL REGULADORA DO IMPOSTO DE VEHÍCULOS DE TRACCIÓN MECÁNICA (IVTM)
ADMINISTRACIÓN LOCAL — Municipal — Dozón (Ordenanzas e Regulamentos, 02/11/2021)

O Pleno deste Concello, en sesión ordinaria celebrada o día 25 de outubro de 2021, acordou a aprobación provisional da Ordenanza fiscal reguladora do imposto de vehículos de tracción mecánica (IVTM). En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (http://dozon.sedelectronica. gal). Se transcorrido devandito prazo non se presentaron reclamacións, considerarase aprobado definitivamente devandito acordo. Dozón na data da sinatura electrónica á marxe O Alcalde-Presidente Adolfo Campos Vázquez